อินเทอร์เน็ตในประเทศไทย

อินเทอร์เน็ตในประเทศไทยเริ่มขึ้นเมื่อ พ.ศ. 2530 โดยการเชื่อมต่อมินิคอมพิวเตอร์ของมหาวิทยาลัยสงขลานครินทร์ และสถาบันเทคโนโลยีแห่งเอเชีย ไปยังมหาวิทยาลัยเมลเบิร์น ประเทศออสเตรเลีย แต่ในครั้งนั้นยังเป็นการ เชื่อมต่อโดยผ่านสายโทรศัพท์ ซึ่งสามารถส่งข้อมูลได้ช้าและไม่เป็นการถาวร จนกระทั่งในปี พ.ศ. 2535 ศูนย์เทคโนโลยีอิเล็กทรอนิกส์และคอมพิวเตอร์แห่งชาติ ได้เชื่อมต่อคอมพิวเตอร์กับมหาวิทยาลัย 6 แห่ง ได้แก่ จุฬาลงกรณ์มหาวิทยาลัย, สถาบันเทคโนโลยีแห่งเอเชีย, มหาวิทยาลัยสงขลานครินทร์, ศูนย์เทคโนโลยีอิเล็กทรอนิกส์และคอมพิวเตอร์แห่งชาติ, มหาวิทยาลัยธรรมศาสตร์ และมหาวิทยาลัยเกษตรศาสตร์ เข้าด้วยกันเรียกว่า "เครือข่ายไทยสาร" ในเดือนกุมภาพันธ์ มีจุดประสงค์แลกเปลี่ยนจดหมายอิเล็กทรอนิกส์ระหว่างรัฐและเอกชนได้ทั่วโลก

การให้บริการอินเทอร์เน็ตในประเทศไทยได้เริ่มต้นขึ้นเป็นครั้งแรกเมื่อเดือนมีนาคม พ.ศ. 2538 โดยความร่วมมือของรัฐวิสาหกิจ 3 แห่ง คือ การสื่อสารแห่งประเทศไทย องค์การโทรศัพท์แห่งประเทศไทย และสำนักงานส่งเสริมวิทยาศาสตร์และเทคโนโลยีแห่งชาติ (สวทช.) โดยให้บริการในนาม บริษัท อินเทอร์เน็ต ประเทศไทย (Internet Thailand) เป็นผู้ให้บริการอินเทอร์เน็ตเชิงพาณิชย์รายแรกของประเทศไทย ในเดือนมีนาคมปีเดียวกันนี้ก็เริ่มโครงการเครือข่ายคอมพิวเตอร์เพื่อโรงเรียนไทย (Schoolnet) มีองค์กรเอกชนที่เชื่อมอินเตอร์เน็ตรายแรกอย่างถาวร ความเร็ว 64kbps คือธนาคารไทยพาณิชย์http://cmuir.cmu.ac.th/bitstream/6653943832/10564/7/econ0547vh_ch4.pdf  ประวัติความเป็นมาของอินเตอร์เน็ต (มหาวิทยาลัยเชียงใหม่)

ในปี พ.ศ. 2564 ประเทศไทยมีความก้าวหน้าอย่างมาก โดยมีอัตราการเข้าถึงอินเทอร์เน็ตถึงร้อยละ 85 ของจำนวนประชากร data.worldbank.org. Retrieved 22 July 2023. และตามข้อมูลเชิงลึกของ Ookla ในเดือนพฤศจิกายน 2565 ประเทศไทยจัดเป็นประเทศที่ความเร็วของอินเทอร์เน็ตแบบประจำที่ หรืออินเทอร์เน็ตบ้าน (Fixed Broadband) อยู่ในอันดับที่ 4 ของโลก โดยมีความเร็วในการดาวน์โหลดเฉลี่ยที่ 205.63 เมกะบิตต่อวินาที (Mbps)Fomon, Josh (4 Jan 2023).  ookla.com. Retrieved 22 July 2023. ตามหลังผู้นำ 3 ประเทศแรกได้แก่ ชิลี จีน และสิงคโปร์

การเข้าถึงอินเทอร์เน็ตแบบประจำที่ส่วนใหญ่ใช้เทคโนโลยีการเชื่อมต่ออินเทอร์เน็ตความเร็วสูงผ่านสายโทรศัพท์ (ADSL) และเทคโนโลยีการรับ-ส่งข้อมูลผ่านสายแบบดิจิตอลที่มีความเร็วสูง (VDSL) โดยบางพื้นที่ก็จะใช้เป็นสายเคเบิ้ลด้วยเทคโนโลยี DOCSIS, เทคโนโลยี G.SHDSL หรือโครงข่ายสายไฟเบอร์ออปติกจากต้นทางไปยังบ้าน (Fiber to the Home - FTTH) แบนด์วิธอินเทอร์เน็ตแบบประจำที่สำหรับผู้บริโภคมีตั้งแต่ 10 เมกะบิตต่อวินาที ถึง 300 เมกะบิตต่อวินาที (สูงสุด 1 จิกะบิตต่อวินาที ในกรุงเทพฯ เชียงใหม่ พัทยา ภูเก็ต) ธุรกิจขนาดกลางและขนาดใหญ่ มักจะใช้สายอินเทอร์เน็ตแบบเช่าใช้ (Leased line) หรือ อีเทอร์เน็ต/เอ็มพีแอลเอส ผ่านสายเคเบิลไฟเบอร์ออปติก ที่เชื่อมโยงอาคารสำนักงานจำนวนมากในพื้นที่ศูนย์กลางธุรกิจ เช่น ย่านสุขุมวิท สีลม และสาทรของกรุงเทพฯ กับเครือข่ายอินเทอร์เน็ตของประเทศไทย

ประเทศไทยมีจำนวนผู้ใช้อินเทอร์เน็ตแบบประจำที่เพิ่มขึ้นอย่างรวดเร็วในปี พ.ศ. 2548 โดยมีการริเริ่มใช้โคร่งขายแบบไม่มีข้อจำกัดด้านปริมาณในปี พ.ศ. 2547Thailand: Rapid Growth in Broadband Use  โดยมีจำนวนการเข้าถึงอินเทอร์เน็ตถึง 3,399,000 เครื่อง (พ.ศ. 2555) ซึ่งสูงที่สุดในเอเชียตะวันออกเฉียงใต้

ชื่อโดเมน

โดเมนระดับบนสุดตามรหัสประเทศ (ccTLD) : .th

โดเมนระดับที่สอง
 .ac สำหรับสถาบันการศึกษา
 .co สำหรับการพาณิชย์และธุรกิจ
 .go สำหรับการใช้ของภาครัฐบาล เช่น กระทรวงหรือหน่วยงานรัฐบาล
 .mi สำหรับหน่วยงานทางทหาร
 .or สำหรับองค์กรที่ไม่แสวงผลกำไร
 .net สำหรับนิติบุคคลผู้ได้รับใบอนุญาตประกอบกิจการโทรคมนาคมทั้ง 3 แบบ ตามพระราชบัญญัติการประกอบกิจการโทรคมนาคม พ.ศ. 2544
 .in สำหรับบุคคลทั่วไป และหน่วยงานทุกประเภท

ทั้งนี้ยังมี โดเมนระดับบนสุดที่สอง ซึ่งเป็นบริการจดทะเบียนโดเมนระดับบนสุดขึ้นใหม่อีกชื่อหนึ่งคือ .ไทย เพื่อใช้เป็นชื่อโดเมนในภาษาท้องถิ่นมีทั้งจดทะเบียนเพื่อใช้เป็นโดเมนหลัก และใช้ควบคู่ไปกับ .th ดั้งเดิม

แกนหลักของอินเทอร์เน็ต

 ปริมาณการรับส่งข้อมูลระหว่างประเทศและในประเทศ 

 เดือน/ปี ปริมาณการรับส่งข้อมูล(จิกะบิตต่อวินาที) ระหว่างประเทศ ในประเทศ 09/2021 16,590 9,924 04/2020 12,318 8,666 08/2019 9,377 7,629 05/2018 6,628 5,870 08/2017 4,750 4,358 08/2016 3,144 3,794 08/2015 1,954 2,768 08/2014 1,008 1,833 08/2013 640 1,300 08/2012 407 1,021 08/2010 158 721 12/2009 104 619 12/2008 55 251 12/2007 22 157 12/2006 10 54 12/2005 7 29 12/2004 3 21 12/2003 2 10 12/2002 1 2 12/2001 0.6 1.089 12/2000 0.25 0.58

เดือนเมษายน 2563 ประเทศไทยมีปริมาณการรับส่งข้อมูลระหว่างประเทศที่ 12,317,648 เมกะบิตต่อวินาที และภายในประเทศที่ 8,666,005 เมกะบิตต่อวินาที

ความต้องการในการรับส่งข้อมูลระหว่างประเทศเพิ่มขึ้นอย่างมาก เนื่องจากความนิยมของบริการเครือข่ายสังคม เช่น ยูทูบ, อินสตาแกรม, เฟซบุ๊ก, ทวิตเตอร์ หรือ ไลน์ ซึ่งเป็นผลพวงจากจำนวนผู้ใช้อินเทอร์เน็ตแบบประจำที่ ที่เพิ่มขึ้น

อินเทอร์เน็ตเกตเวย์ระหว่างประเทศ
ปัจจุบันประเทศไทยมีผู้ให้บริการอินเทอร์เน็ตเกตเวย์ระหว่างประเทศทั้งหมด 11 รายประกอบด้วย

 รหัส ชื่อย่อ ผู้ให้บริการ AS4651 NT(CAT)-IIG บริษัท โทรคมนาคมแห่งชาติ จำกัด (มหาชน) AS38040 NT(TOT)-IIG AS45430 AWN(SBN)-IIG บริษัท แอดวานซ์ ไวร์เลส เน็ทเวอร์ค จํากัด AS45796 UIH-IIG บริษัท ยูไนเต็ด อินฟอร์เมชั่น ไฮเวย์ จํากัด AS7568 CSL-IIG (CS Loxinfo) บริษัท ซีเอส ล็อกซอินโฟ จำกัด (มหาชน) AS10089 DTAC-IIG บริษัท ทรู มูฟ เอช ยูนิเวอร์แซล คอมมิวนิเคชั่น จำกัด (TUC)บริษัท ดีแทค ไตรเน็ต จำกัด (DTN) เดิม AS45629 JASTEL-IIG บริษัท จัสเทล เน็ทเวิร์ค จำกัด AS132876 SYMC(Symphony)-IIG บริษัท ซิมโฟนี่ คอมมูนิเคชั่น จำกัด (มหาชน) AS58430 TCCT-IIG บริษัท ที.ซี.ซี. เทคโนโลยี จำกัด AS38082 TICC(TRUE)-IIG บริษัท ทรู อินเทอร์เน็ต คอร์ปอเรชั่น จำกัด AS137557 IGC-IIG บริษัท อินเตอร์เนชั่นแนล เกทเวย์ จำกัด

ทรู คอร์ปอเรชั่น จำกัด และ ชิน คอร์ปอเรชั่น (ปัจจุบันคืออินทัช โฮลดิ้งส์) ได้รับใบอนุญาตผู้ให้บริการอินเทอร์เน็ตเกตเวย์ระหว่างประเทศประเภทที่ 2 และใบอนุญาตบริการแลกเปลี่ยนอินเทอร์เน็ตจาก คณะกรรมการกิจการโทรคมนาคมแห่งชาติ หรือ กทช. (ปัจจุบันคือคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.)) ในปี 2548 ซึ่ง กสท โทรคมนาคม (ปัจจุบันคือโทรคมนาคมแห่งชาติ) ครองส่วนแบ่งตลาดมากที่สุด

ชุมสายอินเทอร์เน็ตภายในประเทศ
ปัจจุบันประเทศไทยมีผู้ให้บริการชุมสายอินเทอร์เน็ตภายในประเทศทั้งหมด 14 รายประกอบด้วย
 รหัส ชื่อย่อ ผู้ให้บริการ AS4652 TH-IX บริษัท โทรคมนาคมแห่งชาติ จำกัด (มหาชน) AS37930 NT(TOT)-IX AS45788 UIH-IX บริษัท ยูไนเต็ด อินฟอร์เมชั่น ไฮเวย์ จํากัด AS45265 CSL-IX บริษัท ซีเอส ล็อกซอินโฟ จำกัด (มหาชน) AS45642 JasTel-IX / JTIX บริษัท จัสเทล เน็ทเวิร์ค จำกัด AS45458 AWN(SBN)-IX บริษัท แอดวานซ์ ไวร์เลส เน็ทเวอร์ค จํากัด AS132880 SYMC(Symphony)-IX บริษัท ซิมโฟนี่ คอมมูนิเคชั่น จำกัด (มหาชน) AS45667 TCCT-IX บริษัท ที.ซี.ซี. เทคโนโลยี จำกัด AS38081 TICC(TRUE)-IX บริษัท ทรู อินเทอร์เน็ต คอร์ปอเรชั่น จำกัด AS133543 DTAC-IX บริษัท ทรู มูฟ เอช ยูนิเวอร์แซล คอมมิวนิเคชั่น จำกัด (TUC)บริษัท ดีแทค ไตรเน็ต จำกัด (DTN) เดิม AS63529 BKNIX บริษัท บีเคนิกซ์ จำกัด AS140867 IGC-IX บริษัท อินเตอร์เนชั่นแนล เกทเวย์ จำกัด AS138507 BBIX (TH) บริษัท บีบีไอเอ็กซ์ (ไทยแลนด์) จำกัด AS7596* IIR (NECTEC) ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
หมายเหตุ : AS7596 - IIR (NECTEC) เป็นชุมสายอินเทอร์เน็ตภายในประเทศเพื่อวัตถุประสงค์ทางวิชาการและการวิจัยเท่านั้น มีผู้ให้บริการอินเทอร์เน็ตเชิงพาณิชย์เพียงรายเดียวที่เชื่อมต่อด้วยคือ ไอเน็ต (INET) โดยบริษัท อินเทอร์เน็ตประเทศไทย จำกัด (มหาชน)

ก่อนปีพ.ศ. 2546 IIR (NECTEC) เป็นชุมสายอินเทอร์เน็ตที่ใหญ่ที่สุดในประเทศไทย แต่ตั้งแต่เดือนสิงหาคม 2546 เป็นต้นมา ผู้ให้บริการอินเทอร์เน็ตทุกรายจะต้องมีสถานะใน CAT-NIX (TH-IX ปัจจุบัน) ที่ดำเนินการโดย กสท โทรคมนาคม ต่อมา CAT-NIX ได้รีแบรนด์ตัวเองเป็น Thailand IX (TH-IX) และเชิญชวนให้ผู้ใช้อินเทอร์เน็ตจากต่างประเทศเข้าร่วมเกตเวย์

ปัจจุบัน Thailand IX เป็นชุมสายอินเทอร์เน็ตที่ใหญ่ที่สุดในประเทศไทยด้วยปริมาณการรับส่งข้อมูลมากกว่า 250 จิกะบิตต่อวินาที โดยขณะนี้มีการตั้งค่าการเชื่อมโยงการแลกเปลี่ยระหว่างชุมสายต่างๆ ซึ่งช่วยลดต้นทุนแบนด์วิธในประเทศ

ผู้ให้บริการอินเทอร์เน็ต
ปัจจุบันสิทธิในการดำเนินการในฐานะผู้ให้บริการอินเทอร์เน็ตในประเทศไทยจะได้รับจากคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ หรือ กสทช.

ในอดีตการเข้าถึงอินเทอร์เน็ตแบบประจำที่ส่วนใหญ่ให้บริการผ่านเทคโนโลยี ADSL ซึ่งมีค่าบริการสูงถึง 25,000 บาทต่อเดือนสำหรับความเร็วปกติ 256 กิโลบิตต่อวินาที ต่อมาในปี 2545 ทีโอที (ปัจจุบันคือโทรคมนาคมแห่งชาติ) ได้ริเริ่มอินเทอร์เน็ตแบบประจำที่ราคาประหยัด ซึ่งทำให้ความต้องการอินเทอร์เน็ตแบบประจำที่เติบโตอย่างรวดเร็ว และได้เปลี่ยนแผนการให้บริการของผู้ให้บริการทั้งหมดในขณะนั้น

ทีโอทีได้รับความนิยมในหมู่นักเล่นเกมออนไลน์ในประเทศไทย ด้วยราคาค่าบริการที่ถูก ความเร็ว 256 กิโลบิตต่อวินาทีโดยไม่จำกัดปริมาณข้อมูล แต่ถึงอย่างนั้นทีโอทีก็ไม่สามารถให้บริการแก่ประชาชนส่วนใหญ่ในกรุงเทพมหานครได้ เนื่องจากระบบโทรศัพท์พื้นฐานครึ่งหนึ่งของจังหวัดดำเนินการภายใต้สัมปทานโดยบริษัท เทเลคอมเอเชีย จำกัด (ปัจจุบันคือทรู คอร์ปอเรชั่น) ส่วนต่างจังหวัดก็ได้ทีทีแอนด์ที ร่วมกับ กสท โทรคมนาคม ในการให้บริการ

ณ ขณะนั้นผู้ใช้อินเทอร์เน็ตแบบประจำที่ส่วนใหญ่มักบ่นผู้ให้บริการถึงความเร็วในการรับส่งข้อมูลที่ไม่เป็นไปตามสัญญาหรือตามที่โฆษณาไว้ นอกจากนี้ยังมีปัญหาเรื่องปริมาณการรับส่งข้อมูลระหว่างประเทศซึ่งมีอย่างจำกัด เนื่องจาก กสท โทรคมนาคม (ปัจจุบันคือโทรคมนาคมแห่งชาติ) เป็นผู้ให้บริการอินเทอร์เน็ตเกตเวย์ระหว่างประเทศแต่เพียงผู้เดียว ก่อนที่ในปี 2548 ก็ได้มีการเปิดเสรีอินเทอร์เน็ตเกตเวย์ ผู้ให้บริการส่วนใหญ่เน้นขยายการเชื่อมต่อภายในประเทศเพื่อรองรับความต้องการการเล่นเกมออนไลน์ สิ่งนี้นำไปสู่การกลับมาของแพ็คเกจอินเทอร์เน็ตแบบประจำที่ระดับสูง ในราคาที่สูงขึ้นสำหรับผู้ใช้ตามบ้านและลูกค้าองค์กร ผู้ใช้บริการหลายคนยังคงโต้แย้งว่าแพ็คเกจเหล่านี้จะยังไม่ปรับปรุงความพร้อมใช้งานของปริมาณการรับส่งข้อมูลระหว่างประเทศสำหรับผู้ใช้ตามบ้าน อีกทั้งผู้ให้บริการอินเทอร์เน็ตมักถูกวิพากษ์วิจารณ์ว่าควบคุมปริมาณการรับส่งข้อมูลด้วยโปรแกรมบิตทอร์เรนต์

เมื่อเร็ว ๆ นี้ ปริมาณการรับส่งข้อมูลระหว่างประเทศเพิ่มขึ้นอย่างมากหลังจากที่ กสทช. อนุญาตให้ผู้ให้บริการอินเทอร์เน็ตหลายรายตั้งค่าเกตเวย์อินเทอร์เน็ตระหว่างประเทศของตนเอง เพื่อรองรับการเติบโตของความต้องการเนื้อหาที่ต้องการปริมาณการรับส่งข้อมูลที่สูงขึ้น

ต้นปี 2552 บริษัทจัสมิน อินเตอร์เนชั่นแนล จำกัด (มหาชน) ได้เปิดให้บริการอินเทอร์เน็ตแบบประจำที่ภายใต้แบรนด์ "3BB" ในเมืองใหญ่ ด้วยความเร็วสูงสุดถึง 3 เมกะบิตต่อวินาที ในราคา 590 บาทต่อเดือน สิ่งนี้กระตุ้นให้ ทรู อินเทอร์เน็ต ขยายบริการจาก 5 เมกะบิตต่อวินาที เป็น 8 เมกะบิตต่อวินาที ในราคาที่เท่ากับ 3BB

กลางปี 2552 3BB เสนอความเร็วขั้นต่ำ 4 เมกะบิตต่อวินาที ในราคา 590 บาทต่อเดือน และขยายบริการจาก 8 เมกะบิตต่อวินาที เป็น 10 เมกะบิตต่อวินาที ในราคา 1,490 บาทต่อเดือนทำให้ ทรู อินเทอร์เน็ต เสนอเพิ่มความเร็วอินเทอร์เน็ตฟรีชั่วคราว สำหรับลูกค้าปัจจุบันที่ใช้ความเร็ว 8 เมกะบิตต่อวินาที เป็น 12 เมกะบิตต่อวินาที ระหว่างนั้นลูกค้าของ "แม็กซ์เน็ต (Maxnet)" โดยทีทีแอนด์ที ก็ถูกโอนย้ายมายัง 3BB ซึ่งเป็นส่วนหนึ่งของเข้าสู่กระบวนการพิทักษ์ทรัพย์ (ล้มละลาย) ของทีทีแอนด์ที

ทีโอทีและ แอดวานซ์ ดาต้าเน็ทเวอร์ค คอมมิวนิเคชั่นส์ (เอดีซี) มีข้อตกลงการใช้โครงข่ายเฉพาะวงจรบ้านผู้ใช้เพื่อให้ เอดีซี สามารถให้บริการอินเทอร์เน็ตแบบประจำที่ บนโครงข่ายโทรศัพท์พื้นฐานของทีโอทีได้ เนื่องจากสายโทรศัพท์ส่วนใหญ่ในเมืองใหญ่ยังคงอยู่บนเสาและไม่ได้อยู่ใต้ดิน จึงไม่จำกัดจำนวนสายโทรศัพท์ที่สามารถเข้าสู่อาคารได้ สิ่งนี้ทำให้ผู้ให้บริการหลายราย เสนอบริการของตนเองโดยไม่มีบริการโทรศัพท์พื้นฐาน การเดินสายไฟใหม่ไปยังสถานที่ที่ต้องการบริการ โดยไม่ต้องผ่านข้อตกลงการใช้โครงข่ายเฉพาะวงจรบ้านผู้ใช้

แม้จะมีการปรับปรุงอินเทอร์เน็ตในประเทศไทย แต่ก็ยังมีปัญหาด้านเครือข่าย ซึ่งส่วนใหญ่เกี่ยวกับความหน่วงของเครือข่าย ความล่าช้าในเครือข่ายนั้นพิสูจน์แล้วว่าเป็นอันตรายต่อเกมออนไลน์ที่มีการแข่งขันสูง ผู้เล่นอ้างว่ามีปัญหาด้านเครือข่ายซึ่งทำให้แพ้เกมไป

ผู้ให้บริการแบบมีสาย

ชื่อบริการเทคโนโลยีความเร็วผู้ใช้งานการบริหารงาน/ผู้ถือหุ้น เอไอเอส ไฟเบอร์(AIS Fibre) อินเทอร์เน็ตผ่านสายแบบดิจิตอลที่มีความเร็วสูง 2 (VDSL2)
 โครงข่ายสายไฟเบอร์ออปติกจากต้นทาง (FTTx)
 สายอินเทอร์เน็ตแบบเช่าใช้ (Leased line) สูงสุด 2 จิกะบิตต่อวินาที  2.3 ล้านราย แอดวานซ์ ไวร์เลส เน็ทเวอร์ค (AWN) ทรู อินเทอร์เน็ต อินเทอร์เน็ตความเร็วสูงผ่านสายโทรศัพท์ (ADSL2+)
 อินเทอร์เน็ตผ่านสายแบบดิจิตอลที่มีความเร็วสูง 2 (VDSL2)
 อินเทอร์เน็ตผ่านสายเคเบิล (DOCSIS/G.shdsl/SDSL)
 สายอินเทอร์เน็ตแบบเช่าใช้ (Leased line/MPLS)
 โครงข่ายสายไฟเบอร์ออปติกจากต้นทาง (FTTx) สูงสุด 2 จิกะบิตต่อวินาที   3.8 ล้านราย  ทรู คอร์ปอเรชั่น (TRUE) ทรีบรอดแบนด์(3BB) อินเทอร์เน็ตผ่านสายแบบดิจิตอลที่มีความเร็วสูง (VDSL/VDSL2)
 สายอินเทอร์เน็ตแบบเช่าใช้ (Leased line)
 โครงข่ายสายไฟเบอร์ออปติกจากต้นทาง (FTTx) สูงสุด 1 จิกะบิตต่อวินาที  3.7 ล้านราย  ทริปเปิลที บรอดแบนด์อยู่ระหว่างควบรวมกิจการกับเอไอเอส เอ็นทีบรอดแบนด์(NT Broadband) อินเทอร์เน็ตความเร็วสูงผ่านสายโทรศัพท์ (ADSL2+)
 สายอินเทอร์เน็ตแบบเช่าใช้ (Leased line)
 โครงข่ายสายไฟเบอร์ออปติกจากต้นทาง (FTTx) สูงสุด 1 จิกะบิตต่อวินาที  ไม่ทราบข้อมูล โทรคมนาคมแห่งชาติ เคเอสซี(KSC) 
 สายอินเทอร์เน็ตแบบเช่าใช้ (Leased line) ไม่ทราบข้อมูล เค เอส ซี คอมเมอร์เชียล อินเตอร์เนต เคิร์ซ(KIRZ) สายอินเทอร์เน็ตแบบเช่าใช้ (Leased line/MPLS)
 โครงข่าย Segment Routing (SR) 10-100Gbps สูงสุด 100 จิกะบิตต่อวินาที ไม่ทราบข้อมูล เคิร์ซ จัสมิน อินเตอร์เนต 
 สายอินเทอร์เน็ตแบบเช่าใช้ (Leased line) สูงสุด 1 จิกะบิตต่อวินาที ไม่ทราบข้อมูล จัสมิน อินเตอร์เนต ไอเอสเอสพี(ISSP) 
 สายอินเทอร์เน็ตแบบเช่าใช้ (Leased line/MPLS)
 โครงข่ายสายไฟเบอร์ออปติกจากต้นทาง (FTTx) สูงสุด 1 จิกะบิตต่อวินาที ไม่ทราบข้อมูล อินเตอร์เนต โซลูชั่น แอนด์ เซอร์วิส โพรวายเดอร์ เอเน็ต(ANET) 
 สายอินเทอร์เน็ตแบบเช่าใช้ (Leased line/MPLS) สูงสุด 1 จิกะบิตต่อวินาที ไม่ทราบข้อมูล กลุ่มแอดวานซ์ รีเสิร์ช โอทาโร(Otaro) 
 อินเทอร์เน็ตโครงข่ายสายไฟเบอร์ออปติกแบบเช่าใช้ (Leased Line Fiber Optic)
 อินเทอร์เน็ตไร้สายความเร็วสูง (Air Fiber) สูงสุด 400 จิกะบิตต่อวินาที ไม่ทราบข้อมูล โอทาโร โปรเอ็น(PROEN) 
 สายอินเทอร์เน็ตแบบเช่าใช้ (Leased line/MPLS)
 สายอินเทอร์เน็ตบนโครงข่ายเสมือน (Virtual Leased Line Plus) สูงสุด 2 จิกะบิตต่อวินาที ไม่ทราบข้อมูล โปรเอ็น คอร์ป สนุก ซิสเต็มส์(Sanuk Systems) 
 โครงข่ายสายไฟเบอร์ออปติกจากต้นทาง (FTTx) สูงสุด 1 จิกะบิตต่อวินาที ไม่ทราบข้อมูล สนุก ซิสเต็มส์ (ประเทศไทย) UIH 
 สายอินเทอร์เน็ตแบบเช่าใช้ (Leased line) สูงสุด 10 จิกะบิตต่อวินาที ไม่ทราบข้อมูล ยูไนเต็ด อินฟอร์เมชั่น ไฮเวย์ มิลคอม 
 สายอินเทอร์เน็ตแบบเช่าใช้ (Leased line)
 โครงข่ายสายไฟเบอร์ออปติกจากต้นทาง (FTTx) ไม่ทราบข้อมูล มิลคอมซิสเต็มซ์ ล็อกซเล่ย์ 
 สายอินเทอร์เน็ตแบบเช่าใช้ (Leased line) ไม่ทราบข้อมูล ล็อกซเล่ย์

ผู้ให้บริการแบบไร้สาย

ศูนย์ข้อมูลอินเทอร์เน็ต
+รายการศูนย์ข้อมูลอินเทอร์เน็ตเชิงพาณิชย์ (IDC) ในประเทศไทยชื่อศูนย์ข้อมูลสถานที่ตั้งจังหวัด NT Data Center (กรุงเทพ) อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร NT IDC DIGITAL (แจ้งวัฒนะ) อาคาร 6 สำนักงานใหญ่โทรคมนาคมแห่งชาติ กรุงเทพมหานคร NT IDC DIGITAL (กรุงเกษม) ชุมสายโทรศัพท์โทรคมนาคมแห่งชาติกรุงเกษม กรุงเทพมหานคร NT Data Center (นนทบุรี) อาคารศูนย์โทรคมนาคมนนทบุรี นนทบุรี NT Data Center (เชียงใหม่) ศูนย์ City Data Center เชียงใหม่ เชียงใหม่ NT Data Center (ขอนแก่น) ศูนย์บริการ NT ขอนแก่น NT Data Center (ภูเก็ต) ศูนย์บริการ NT ภูเก็ต NT Data Center (แหลมฉบัง) ศูนย์บริการ NT ชลบุรี NT Data Center (ศรีราชา) SuperNap THDC ชลบุรี NT Data Center (สุราษฎร์ธานี) ศูนย์บริการ NT สุราษฎร์ธานี NT Data Center (หาดใหญ่) ศูนย์บริการ NT สงขลา CSL The Cloud ถนนรัชดาภิเษก-รามอินทรา กรุงเทพมหานคร CSL TELLUS ถนนพหลโยธิน ปทุมธานี CSL SILA Data Center  ถนนบางปะกง ชลบุรี CSL-IDC (เชียงใหม่)  ถนนเชียงใหม่-ดอยสะเก็ด เชียงใหม่ CSL-IDC แก่นนคร  ถนนมิตรภาพ ขอนแก่น CSL-IDC สิงขร  อำเภอหาดใหญ่ สงขลา CSL Headquater  อาคารซีดับเบิลยู ทาวเวอร์ ถนนรัชดาภิเษก กรุงเทพมหานคร INET-IDC1  อาคารบางกอกไทยทาวเวอร์ ถนนรางน้ำ กรุงเทพมหานคร INET-IDC2  อาคารไทยซัมมิททาวเวอร์ ถนนเพชรบุรี กรุงเทพมหานคร INET-IDC3  ถนนมิตรภาพ สระบุรี ISSP Internet Data Center อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร NIPA.Cloud Data Center (บางรัก) อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร NIPA.Cloud Data Center (นนทบุรี) อาคารศูนย์โทรคมนาคมนนทบุรี นนทบุรี NIPA.Cloud Data Center (ขอนแก่น) ศูนย์บริการ NT ขอนแก่น KIRZ Data Center (นวมินทร์) CSL The Cloud ถนนรัชดาภิเษก-รามอินทรา กรุงเทพมหานคร KIRZ Data Center (เฉลิมพระเกียรติ์) ถนนเฉลิมพระเกียรติ ร.9 กรุงเทพมหานคร KIRZ Data Center (ศรีนครินทร์) อาคารพรีเมียร์เพลซ ศรีนครินทร์ กรุงเทพมหานคร KIRZ Data Center (บางนา) ถนนบางนา-ตราด กรุงเทพมหานคร KIRZ Data Center (ศาลาแดง) อาคาร สมูทไลฟ์ ทาวเวอร์ กรุงเทพมหานคร KIRZ Data Center (สาทร) อาคารดิ เอ็มไพร์ กรุงเทพมหานคร KIRZ Data Center (บางรัก) อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร KIRZ Data Center (รัชดาภิเษก) อาคารทรูทาวเวอร์ ถนนรัชดาภิเษก กรุงเทพมหานคร Nettree IDC อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร Pacnet Data Center อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร SiamIDC อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร SuperNap THDC SuperNap THDC ชลบุรี TCCtech-IDC (อมตะนคร) อาคารอมตะ เซอร์วิส เซ็นเตอร์ ชลบุรี TCCtech-IDC (บางนา) อาคารอินเตอร์ลิ้งค์ ทาวเวอร์ บางนา กรุงเทพมหานคร TCCtech-IDC (อาคารดิ เอ็มไพร์) อาคารดิ เอ็มไพร์ กรุงเทพมหานคร True IDC (อีสต์ บางนา) ถนนบางนา-ตราด สมุทรปราการ True IDC (มิดทาวน์ รัชดา) อาคารทรูทาวเวอร์ ถนนรัชดาภิเษก กรุงเทพมหานคร True IDC (มิดทาวน์ พัฒนาการ) อาคารทรูทาวเวอร์ 2 ถนนพัฒนาการ กรุงเทพมหานคร True IDC (นอร์ท เมืองทอง) อาคารบางกอกแลนด์ เมืองทองธานี นนทบุรี True IDC @ 101 True Digital Park อาคารทรู ดิจิทัล พาร์ค กรุงเทพมหานคร PROEN Data Center อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร OTARO Gigabit Data Center (บางรัก) อาคารโทรคมนาคมแห่งชาติบางรัก (เอ็นทีบางรัก) กรุงเทพมหานคร OTARO Gigabit Data Center (บางนา) อาคารอินเตอร์ลิ้งค์ ทาวเวอร์ บางนา กรุงเทพมหานคร

การเซ็นเซอร์อินเทอร์เน็ต

ประเทศไทยอยู่ในรายชื่อประเทศที่อยู่ภายใต้การเฝ้าระวังของนักข่าวไร้พรมแดนในปี พ.ศ. 2554Internet Enemies , Reporters Without Borders, Paris, March 2011 รวมถึงสถานะเสรีภาพทางอินเทอร์เน็ตของประเทศไทยได้รับการจัดอันดับเป็น "ไม่เสรี" ใน รายงานเสรีภาพบนอินเทอร์เน็ต (Freedom on the Net Report) ของ Freedom House ซึ่งอ้างถึงการเซ็นเซอร์ทางการเมืองและการจับกุมบล็อกเกอร์และผู้ใช้ออนไลน์อื่นๆ"Country Report: Thailand" , Freedom on the Net 2011, Freedom House, 18 April 2011

แม้บทบัญญัติในรัฐธรรมนูญจะให้เสรีภาพในการคิด การพูด และสื่อ "ภายใต้เงื่อนไขหลายประการ" แต่รัฐบาลก็จำกัดสิทธิเหล่านี้อย่างจริงจัง กฎหมายหมิ่นพระบรมเดชานุภาพทำให้การแสดงออกซึ่งดูหมิ่นพระมหากษัตริย์ไทยเป็นความผิด มีโทษจำคุกสูงสุด 15 ปี"Thailand", Country Reports on Human Rights Practices for 2011, Bureau of Democracy, Human Rights and Labor, U.S. Department of State

มีการประมาณการว่ามีมากกว่า 110,000 แห่งถูกบล็อกและเพิ่มขึ้นใรปี 2553"Thailand's Massive Internet Censorship" , Pavin Chachavalpongpun, Asia Sentinel, 22 July 2010 และคาดการณ์ว่ารัฐบาลนำเงินมาเพื่อใช้เฝ้าระวังทางดิจิทัลกว่า 1.7 ล้านบาทต่อวัน

 อ้างอิง